open-index/open-wikipedia-markdown huggingface dataset:
Emile Smith Rowe

**Emile Smith Rowe** (s. 28. heinäkuuta 2000 Croydon, Lontoo, Englanti) on englantilainen jalkapalloilija, joka edustaa Englannin Valioliigassa pelaavaa Fulhamia. Pelipaikaltaan Smith Rowe on hyökkäävä keskikenttäpelaaja, mutta hän osaa pelata myös vasempana laitalinkkinä.

## Seurajoukkueura

### Alkuvaiheet Arsenalissa
Lontoossa kasvanut Smith Rowe on Arsenalin kasvatti. Hän liittyi Arsenalin junioriakatemiaan vuonna 2010. Hän teki ensimmäisen ammattilaissopimuksensa Arsenalin kanssa 31. heinäkuuta 2018.

Kaudella 2018–2019 Smith Rowe teki ensiesiintymisensä Arsenalin edustusjoukkueen riveissä 20. syyskuuta 2018 pelatussa Eurooppa-liigan ottelussa ukrainalaista FC Vorskla Pultavaa vastaan. Hän tuli kentälle Alex Iwobin tilalle 70. minuutilla.

### RB Leipzig
Tammikuun 2019 siirtoikkunan lopussa Smith Rowe siirtyi loppukauden mittaisella lainasopimuksella Saksan Bundesliigan RB Leipzigiin. Hän pelasi RB Leipzigissa vain kolmessa ottelussa pääosin loukkaantumisten vuoksi.

### Huddersfield Town
Englannin mestaruussarjassa pelaava Huddersfield Town tiedotti 10. tammikuuta 2020 hankkineensa Smith Rowen joukkueeseensa loppukauteen asti ulottuvalla lainasopimuksella. 

### Paluu Arsenaliin ja läpimurto
Kaudella 2020–2021 Smith Rowe alkoi saada enemmän vastuuta Arsenalissa uuden päävalmentajan Mikel Artetan alaisuudessa. Smith Rowe teki ensimmäisen maalinsa Valioliigassa 9. toukokuuta 2021 West Bromwich Albionia vastaan. 

Heinäkuussa 2021 Arsenal kertoi solmineensa Smith Rowen kanssa jatkosopimuksen, joka ulottui vuoteen 2026 asti. Smith Rowe pelasi kaudella 2021–2022 Valioliigassa 33 ottelua ja teki kymmenen maalia. Seuraavalla kaudella hän pelasi Valioliigassa vain 161 minuuttia 11 ottelussa, Eurooppa-liigassa 19 minuuttia ja FA Cupissa 15 minuuttia. Kaudella 2023–2024 hän pelasi Valioliigassa 13 ottelussa, joista kolmessa hän oli avauskokoonpanossa. Mestarien liigassa hän tuli vaihdosta kentälle kolmessa ottelussa. Hän oli voittamassa FA Community Shieldiä.

### Fulham
Elokuussa 2024 Smith Rowe siirtyi viisivuotisella sopimuksella Fulhamiin. Hän pelasi kaudella 2024–2025 Valioliigassa 34 ottelua, joista avauskokoonpanossa 25. Hän teki kuusi maalia ja antoi kolme maalisyöttöä.

## Maajoukkueura
Smith Rowe on edustanut uransa aikana useita Englannin juniorimaajoukkueita. Vuonna 2017 hän voitti Englannin riveissä alle 17-vuotiaiden maailmanmestaruuden. ja saavutti saman ikäluokan EM-hopeaa. Hän pelasi molemmissa kisoissa kolme ottelua.

Miesten tasolla Smith Rowe edusti Englantia ensimmäisen kerran 12. marraskuuta 2021 MM-karsintaottelussa Albaniaa vastaan. Hän teki ensimmäisen maajoukkuemaalinsa kolme päivää myöhemmin pelatussa MM-karsintaottelussa San Marinoa vastaan.

## Pelityyli
Smith Rowen vahvuuksiksi kuvaillaan muun muuassa hänen pallonhallintataitojaan ja kykyä luoda tilaa kentällä. 

Entinen jalkapallopuolustaja ja nykyinen jalkapallokommentaattori Rio Ferdinand on verrannut Smith Rowen pelityyliä entisiin Arsenalin pelaajiin Aljaksandr Hlebiin ja Robert Pirèsiin.

## Lähteet
Grand Traversen piirikunta

**Grand Traversen piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 95&nbsp;238 vuonna 2020. Piirikunnan hallintokeskus on Traverse Cityn kaupunki. Piirikunta on perustettu vuonna 1851.

## Väestö
Vuonna 2020 Grand Traversen piirikunnan 95&nbsp;238 asukkaasta valkoisia oli 95,1&nbsp;%, alkuperäisasukkaita 1,3&nbsp;% ja mustia 0,8&nbsp;%. Vuonna 2019 3,9&nbsp;% asukkaista puhui kotonaan jotain muuta kieltä kuin englantia ja 2,6&nbsp;% asukkaista oli syntynyt ulkomailla.

## Lähteet

## Aiheesta muualla
Lapplandsveckan

**Lapplandsveckan** eli **Lappis** () on eräs Ruotsin ja Norlannin helluntailiikkeen suurista kesäjuhlista. Lapplandsveckan järjestetään vuosittain heinäkuun ensimmäisellä viikolla Lyckselen kunnan Husbondlidenin kylässä. Konferenssi järjestettiin ensimmäisen vuonna 1919. Tapahtuman järjestelyistä vastaa Lapplandsveckan-yhdistys.

## Aiheesta muualla
* Lapplandsveckanin verkkosivut 
* Lapplandsveckanin Youtube-kanava

## Lähteet
The Burning

**The Burning** voi tarkoittaa seuraavia:

* Koston liekit (), Tony Maylamin ohjaama slasher-elokuva vuodelta 1981
* *[[The Burning (Thunderstonen albumi)|The Burning]]*, Thunderstonen albumi vuodelta 2004
* *[[The Burning (Urnin albumi)|The Burning]]*, Urnin albumi vuodelta 2017
* *[[The Burning (British Lion)|The Burning]]*, British Lionin albumi vuodelta 2020.
Silje Karine Muotka

**Silje Karine Muotka** (s. 12. huhtikuuta 1975 Kirkkoniemi) on norjansaamelainen poliitikko ja Norjan saamelaiskäräjien nykyinen puheenjohtaja kaudella 2021–2025. Hän edustaa Norske Samers Riksforbund -puoluetta ja asuu nykyisin Alattiossa. Politiikan ulkopuolella Muotka työskentelee projektipäällikkönä Tromssan yliopistossa.

Muotka on opiskellut lakia, kulttuurintutkimusta ja liiketoiminnan kehittämistä sekä johtamista Tromssan yliopistossa, Universitetet i Nordlandissa ja Handelshøyskolen BI:ssä. Poliittisen toiminnan hän aloitti 1990-luvulla. Aiemmin hän on toiminut saamelaiskäräjien edustajana vuosina 2009–2013 ja varaedustajana vuosina 1993–1997 sekä Norske Samers Riksforbund -puolueen johtajana vuosina 2006–2008. Hän on ensimmäinen Norjan saamelaiskäräjien puheenjohtaja, joka on kotoisin merisaamelaisalueelta.

## Lähteet

## Aiheesta muualla
King (yhtiö)

**King** on maltalainen sosiaalisen median peleihin erikoistunut pelitalo. Yritys julkaisi vuonna 2012 alustariippumattoman pelin Candy Crush Saga, jota on pidetty yhtenä taloudellisesti kaikkien aikojen menestyneimmistä freemiumia hyödyntävistä peleistä. Yhdysvaltalainen holdingyhtiö Activision Blizzard osti *Kingin* 5.9 miljardilla dollarilla helmikuussa 2016 ja se toimii omana kokonaisuutenaan yrityksen sisällä. Yritystä johtaa Riccardo Zacconi, joka on toiminut yrityksen toimitusjohtajana sen perustamisesta lähtien. Marraskuussa 2017 *King* työllisti yhteensä 2 000 työntekijää.

## Pelit

* *Bubble Saga* (2011)
* *Bubble Witch Saga* (2011)
* *Pyramid Solitaire Saga* (2012)
* *[[Candy Crush Saga]]* (2012)
* *Pet Rescue Saga* (2012)
* *Papa Pear Saga* (2013)
* *Farm Heroes Saga* (2013)
* *Pepper Panic Saga* (2013)
* *Bubble Witch 2 Saga* (2014)
* *Diamond Digger Saga* (2014)
* *Candy Crush Soda Saga* (2014)
* *AlphaBetty Saga* (2015)
* *Scrubbly Dubby Saga* (2015)
* *Paradise Bay* (2015)
* *Blossom Blast Saga* (2015)
* *Candy Crush Jelly Saga* (2016)
* *Farm Heroes Super Saga* (2016)
* *Shuffle Cats* (2016)
* *Bubble Witch 3 Saga* (2017)
* *Legend of Solgard* (2017)
* *Diamond Diaries Saga* (2018)
* *Candy Crush Friends Saga* (2018)
* *Pet Rescue Puzzle Saga* (2019)
* *Knighthood* (2019)
* *[[Crash Bandicoot: On the Run!]]* (2021)

## Lähteet
Tarton yliopiston Viljandin kulttuuriakatemia

**Tarton yliopiston Viljandin kulttuuriakatemia** (vir. *Tartu Ülikooli Viljandi kultuuriakadeemia*) on Viljandissa sijaitseva kulttuurialan korkeakoulu. Aiemmin itsenäisenä korkeakouluna toiminut oppilaitos on osa Tarton yliopistoa, sen humanististen tieteiden ja taiteiden tiedekuntaa (vir. *humanitaarteaduste ja kunstide valdkond*).

Akatemiassa voi suorittaa ammattikorkeakoulu- ja maisteritutkintoja esittävien taiteiden, kulttuurikasvatuksen, musiikin ja perinneteknologian aloilla.

Vuonna 2021 akatemiassa opiskeli noin 700 opiskelijaa. 

## Historia

Nykyisen kulttuuriakatemian edeltäjä on vuonna 1952 toimintansa aloittanut&nbsp;*Tallinnan kulttuurikasvatuskoulu*&nbsp;(*Tallinna Kultuurharidusala Kool*), joka perustettiin kouluttamaan asiantuntijoita kirjastojen ja kulttuuritalojen tarpeisiin. Vuonna 1960 oppilaitos siirtyi Viljandiin.&nbsp;Vuonna 1978 koulun nimeksi tuli *Viljandin kulttuurikoulu* (*Viljandi Kultuurikool*) ja vuonna 1991 edelleen *Viljandin kulttuurikorkeakoulu* (*Viljandi Kultuurikolledž*) sen saatua enemmän korkeakoulumaisia piirteitä. 

Vuonna 2003 korkeakoulun nimi vaihdettiin kulttuuriakatemiaksi, ja vuonna 2005 se liittyi osaksi Tarton yliopistoa. Vuonna 2013 koulun opetusohjelmaan perustamisesta lähtien sisältynyt kirjastoalan koulutus siirtyi Tarttoon. 

## Viitteet

## Aiheesta muualla
* Kulttuuriakatemian nettisivut
Kiss The Radio

**Kiss The Radio** on eteläkorealainen radio-ohjelma. Se on pyörinyt KBS CoolFM -kanavalla vuodesta 2004. 

Ohjelma on tunnettu myös muilla nimillä. K-pop -yhtye Super Juniorin jäsenten juontaessa radiota vuosina 2006-2016 se tunnettiin nimellä *Super Junior's Kiss The Radio* eli *Sukira*. Lee Hongkin ollessa juontaja 2016-2018 ohjelma tunnettiin nimellä *Lee Hongki's Kiss The Radio.* Park Wonin juontaessa sen nimi oli *Park Won's Kiss The Radio*. Day6:n YoungK:n juontaessa ohjelmaa 2020-2021 sen nimi oli *Day6's Kiss The Radio* eli *Dekira*. Marraskuusta 2021 ohjelma on kantanut nimeä *[[BTOB's Kiss The Radio]]* (eli *Bikira*) BTOB:n Lee Min-hyukin aloittaessa sen juontajana. 

## Juontajat
Mainittujen pysyvien juontajien lisäksi ohjelmalla on ollut monta vierailevaa juontajaa.

## Lähteet
Berliner Grotesk

**Berliner Grotesk** on H. Bertholdin kirjasinvalimon alun perin nimellä **Berliner** vuonna 1913 julkaisema groteski-kirjaintyyppi. Siitä julkaistiin aluksi vain laiha leikkaus. Berliner Groteskin alkuperäisestä suunnittelijasta ei ole täyttä varmuutta, mahdollisena suunnittelijana pidetään Louis Oppenheimia. Erik Spiekermann piirsi kirjaintyypin uudelleen ja digitoi sen vuonna 1979, ja H. Berthold julkaisi kirjaintyypistä kolme leikkausta: laihan, puolilihavan ja lihavan.

Berliner Groteskin suuri x-korkeus, lyhyet alapidennykset ja karkeat reunat sopivat hyvin mainoksiin, julisteisiin ja lyhyisiin tekstikappaleisiin. Lihava leikkaus toimii parhaiten otsikoissa.

## Lähteet
Crash Bandicoot: On the Run!

**Crash Bandicoot: On the Run!** oli Kingin kehittämä ja julkaisema juoksupeli. Peli julkaistiin iOS- ja Android-laitteille maailmanlaajuisesti 25. maaliskuuta 2021, ja se sisälsi lukuisia viittauksia pelisarjan aikaisempiin peleihin. Pelissä pelaajan tarkoituksena oli ohjata joko pelin päähahmoa Crash Bandicootia tai Crashin siskoa Coco Bandicootia, joiden tehtävänä oli pelastaa multiversumi Tohtori Neo Cortexin ja hänen kätyriensä valloitukselta. Peli ajettiin alas 16. helmikuuta 2023.

*Crash Bandicoot: On the Run!* sai pääosin ristiriitaisen vastaanoton pelikriitikoilta Metacriticin kokoamien arvostelujen keskiarvon ollessa 59/100. Peliä ladattiin ensimmäisen vuorokauden aikana yhteensä yli 8,1 miljoonaa kopiota.

## Lähteet
Dawn (pakistanilainen sanomalehti)

**Dawn** on pakistanilainen englanninkielinen sanomalehti, jonka perusti Pakistanin perustaja Muhammad Ali Jinnah. Lehden lisäksi Pakistanissa toimii Dawn News -niminen televisiokanava. Mediayhtiö on kallellaan liberalismiin.

Lehti aloitti toimintansa vuonna 1941 ja ilmestyi aluksi kerran viikossa, mutta muuttui päivittäiseksi jo seuraavana vuonna. Dawn oli Muslimiliiton virallisena äänenkantajana ja kampanjoi itsenäisen ja Intiasta erillisen Pakistanin puolesta.

Lehden nykyinen päätoimittaja on Zaffar Abbas. Vuonna 2016 Dawnista tuli ensimmäinen pakistanilainen lehti, joka otti pääkirjoituksessaan kantaa kuolemantuomiota vastaan.

## Lähteet
BtoB's Kiss The Radio

**BtoB's Kiss The Radio** eli **Bikira** on BtoB:n Lee Min-hyukin juontama versio eteläkorealaisesta radio-ohjelmasta *[[Kiss The Radio]]*. Se alkoi 1. marraskuuta 2021 ja pyörii joka päivä kymmenestä illalla keskiyöhön Korean aikaa. 

## Viikoittainen ohjelma
Pääsääntöisesti maantaista torstaihin radio on myös katseltavissa suorana KBS KONG -sovelluksessa, netissä ja/tai KBS CoolFM - YouTube-kanavalla ja perjantaista sunnuntaihin jaksot ovat esinauhoitettu. Menneet jaksot ovat myös kuunneltavissa sovelluksessa sekä radion verkkosivuilla.

### 2021

## Jaksot
Ohjelman virallisen Instagram-sivun mukaan.

### 2021

### 2022

## Lähteet

## Aiheesta muualla

* Linkki kuunneltavaan radioon
* Ohjelman virallinen Instagram-sivu: @btob.kiss.the.radio
The Korea Times

**The Korea Times** () on eteläkorealainen englanninkielinen päivittäinen sanomalehti. Yhdessä koreankielisen rinnakkaislehtensä, *[[Hankook Ilbo|Hankook Ilbon]]*, kanssa se kuuluu Dongwha Enterprice -yrityksen omistukseen. Vuonna 2020 lehden päätoimittajaksi nimitettiin Oh Young-jin.

Lehden perusti Helen Kim ja ensimmäinen numero, joka oli kaksi sivua  ilmestyi 1. marraskuuta 1950, jolloin Korean sota oli vielä käynnissä. Yksi syy lehden perustamiseen oli tuottaa uutisia sodasta ei-korealaisille lukijoille. Lehti on Etelä-Korean ensimmäinen päivittäinen englanninkielinen sanomalehti.

Etelä-korean entinen presidentti Kim Dae-jung on kertonut oppineensa englantia lehden avulla. 

## Lähteet
Ruoskitun sävel

**Ruoskitun sävel – punakaartilaisten lauluja** on vuonna 1975 julkaistu kokoelma-albumi, joka sisältää Suomen sisällissodan ajalta peräisin olevia punaisten lauluja. Levyn tuottnut Pekka Gronow taltioi kappaleet 1960-luvun lopulla kerätessään työväenliikkeen veteraanien lauluperintöä. Lisäksi mukana on kolme Sulo Vakkarin omaa äänitystä (A8, B2, B4). 

## Sisältö
Levyn kappaleet esitetään ilman säestystä tai mandoliinin säestyksellä. Laulajista Enok Aaltio ja Alma Niinistö olivat itse punakaartissa ja vankileirillä. Anna Engelbergin isä teloitettiin sodan loppuvaiheessa ja myös muilla esiintyjillä on omakohtaista kosketuspintaa sisällissodan tapahtumiin. Avauskappaleen yhteydessä on lyhyt Enok Aaltion haastattelu. Kappaleen *Kuolo* esittävä Emilia Aaltio on hänen puolisonsa.

Levyn avauskappale *Punakaartilaisten marssi* on Venäjällä jo vuonna 1917 tunnettu vallankumouslaulu, mutta suurin osa syntyi vasta sodan jälkeen vankileireillä. Jali Joutsen kirjoitti Tammisaaren vankileirillä *Valkoisen vallan aaveet* ja Olga Oras Viipurin vankileirillä *Punakaartin lähtö Tainionkoskelta*. Muista lauluista *Pohjolan lumiset kalmiston hongat*, *Hautausmarssi*, *Kevään muistot* ja *Minä aatteeni kaunihin tähden* ovat tuntemattomiksi jääneiden vankien sanoituksia. Niiden ohella mukana on Neuvosto-Venäjälle paenneiden Elvira Willman-Elorannan ja Lauri Letonmäen lauluja. *Neuvostojen puolesta* -kappale on myös tullut Venäjältä. *Laulu papeista* on ilmeisesti amerikansuomalaista alkuperää, mutta 1970-luvun lainsäädännön johdosta siitä kuullaan vain katkelma. Muiden laulujen alkuperästä ei ole tietoa.

Sävellykset ovat suurimmaksi osaksi 1900-luvun alkupuolen kansansävelmiä. *Punakaartin lähtö Tainionkoskelta* perustuu arkkiveisuun *Juutalaistyttö* ja *Punaisen ratsuväen marssin* sävel on *[[30-vuotisen sodan marssi]]*. *Veriruusu* sekä *Kevään muisto* pohjautuvat venäläiseen kansansävelmään *Stenka Razin* ja *Hautausmarssi* venäläisten vallankumouksellisten surumarssiin. Sulo Vakkari on säveltänyt kaksi esittämäänsä kappaletta 1960-luvulla.

## Kappaleet
;A-puoli
#Enok Aaltio: 
#Enok Aaltio: 
#Emilia Aaltio: 
#Viljo Nurminen: 
#Sulo Vakkari: 
#Enok Aaltio: 
#Sulo Vakkari: 
#Viljo Nurminen: 
#Elisabet Kolari: 
;B-puoli
#Enok Aaltio: 
#Sulo Vakkari: 
#Alma Niinistö: 
#Sulo Vakkari: 
#Viljo Nurminen: 
#Viljo Nurminen: 
#Viljo Nurminen: 
#Anna Engelberg: 

## Lähteet
Valeri Dolinin

**Valeri Aleksejevitš Dolinin** (, 25. heinäkuuta 1953 – 15. marraskuuta 2021) oli venäläinen soutaja, joka menestyi parhaiten perämiehettömissä nelosissa. Hän voitti Aleksandr Kulaginin, Aleksei Kamkinin ja Vitali Jelisejevin kanssa lajin maailmanmestaruuden vuonna 1981 sekä hopeaa kesäolympialaisissa 1980 ja MM-kilpailuissa 1982. Toisessa kokoonpanossa Dolinin voitti lisäksi maailmanmestaruuden 1977 ja olympiapronssin 1976.

Dolinin toimi professorina A. S. Popovin radioelektroniikan instituutin liikuntatieteellisessä tiedekunnassa. Hänellä oli laivaston kapteenin arvo.

## Lähteet
Ukemi

**Ukemi** on japanilaisten kamppailulajien termi hallitulle kaatumiselle. Esimerkiksi Jigorō Kanōn luomassa judossa on osattava kaatua oikein, jottei loukkaa itseään. Ukemilla on keskeinen rooli myös aikidossa.

Ukemin voi tehdä taaksepäin, eteenpäin tai sivuille. Ukemi pyritään tekemään aina mahdollisimman pyöreästi, jottei törmää mattoon. Ukemia taaksepäin tehtäessä urheilijan pää on kiinni rinnassa ja jalat joustavat pudotuksen pehmentämiseksi. Törmäyksen lähestyessä urheilija lyö kummatkin kädet tatamiin, jotta isku ei kohdistu kehoon ja niin sanotusti vie ilmoja pihalle vaan kohdistuu pelkästään käsiin. Kädet pysyvät melko lähellä vartaloa. Loppuasennossa jalat ovat ilmassa noin 45 asteen kulmassa, leuka rinnassa ja kädet kiinni tatamissa.

## Lähteet
Johann Ruchrat von Wesel

**Johann Ruchrat von Wesel** (k. 1481) oli saksalainen teologi ja yksi Saksan humanistiliikkeen johtajista. Hänellä oli yhteyksiä Tšekin hussilaisiin.

Johann Ruchat von Wesel oli yksi protestantismin edeltäjistä. Hän oli Erfurtin yliopiston professori. Filosofisen suuntautumisensa mukaan hän kuului todennäköisesti nominalisteihin.

## Opit
Wesel uskoi, että Jumala valitsee tietyt ihmiset pelastukseen (predestinaatio) ja eritteli näkyvän ja näkymättömän kirkon. Wesel vastusti aneita, pappien pakollista selibaattia ja pyhiinvaellusmatkoja. Wesel uskoi, että vain Raamattu on luotettava uskon lähde eikä paavia tai kirkolliskokousta tarvitse totella, jos se on ristiriidassa Raamatun opin kanssa.

## Lähteet
Kirppiksen kingi

**Kirppiksen kingi** on MTV3-kanavalla esitettävä leikkimielinen kilpailuohjelma, jossa kolme henkilöä kisaavat siitä, kuka saa kerättyä suurimman rahasumman myymällä tavaroitaan kirpputorilla. Voittaja saa myös kahden muun kilpailijan ansaitsemat rahat. Ohjelmaa juontaa Jarppi Leppälä.

Ohjelman ensimmäinen tuotantokausi alkoi 8. joulukuuta 2020 MTV3-kanavalla. Toinen tuotantokausi alkoi 8. joulukuuta 2021. Kauden uudistuksena oli se, että kilpailemassa on myös julkisuudesta tunnettuja henkilöitä.

## Jaksot

### Ensimmäinen tuotantokausi

### Toinen tuotantokausi

## Lähteet

## Aiheesta muualla
* Ohjelman jaksoja mtv-palvelussa
Gregorius Riminiläinen

**Gregorius Riminiläinen** (kuoli 1358) oli italialainen teologi ja filosofi.

## Opit
Gregorius oli nominalistinen ja hän sai paljon vaikutteita Augustinuksesta, hän esimerkiksi uskoi predestinaatioon. Gregoriuksen mukaan ihminen ei pysty elämään moraalisesti vain vapaan tahdon avulla ilman Jumalallista armoa. Gregorius uskoi, että kastamattomat lapset eivät tule pelastumaan. Gregoriuksen opit vaikuttivat myöhempiin uskonpuhdistajiin.

## Lähteet
Shel Silverstein

**Sheldon Allan ”Shel” Silverstein** ['sɪlvərstiːn] (25. syyskuuta 1930 Chicago, Illinois – 10. toukokuuta 1999 Key West, Florida) oli yhdysvaltalainen lauluntekijä, elokuvasäveltäjä, runoilija, lastenkirjailija, näytelmäkirjailija ja sarjakuvapiirtäjä. Hän tuli kansainvälisesti tunnetuksi 1960-luvun lopulta alkaen myös humoristisista country- ja poplauluistaan, joita esitti muun muassa yhtye Dr. Hook & The Medicine Show.

Shel Silverstein alkoi piirtää ja kirjoittaa jo varhaisessa teini-iässä ja kertoi kehittäneensä persoonallisen tyylinsä, koska esikuvia ei onneksi juuri ollut. 1950-luvulla hän palveli Yhdysvaltain armeijassa Koreassa ja Japanissa ja piirsi sarjakuvia sotilaslehteen. Vuonna 1952 hän aloitti pitkän piirrosyhteistyön *[[Playboy]]*-lehden kanssa. Harper-kustantamon Ursula Nordstrom innosti Silversteiniä kokeilemaan lastenkirjojen kirjoittamista ja kuvittamista. Silverstein kirjoitti myös yli sata yksinäytöksistä näytelmää sekä elokuvakäsikirjoituksia, joskus yhdessä David Mametin kanssa.

Silverstein voitti elämänsä aikana useita lastenkirjapalkintoja ja kaksi Grammy-palkintoa. Vuonna 1969 hän sai Grammyn parhaasta country-kappaleesta Johnny Cashin levyttämällä laululla ”A Boy Named Sue”. Vuonna 1985 äänikirja *Where the Sidewalk Ends* palkittiin Grammyllä parhaana lastenlevytyksenä. Vuonna 1990 Silverstein oli ehdolla parhaan laulun Oscar-palkinnon saajaksi kappaleestaan ”I'm Checkin' Out” elokuvaan *[[Terveisiä unelmien reunalta]]*. Kappale tuotti myös Golden Globe -ehdokkuuden..

Silversteinin lauluja on levytetty myös suomeksi. Jukka Virtanen on suomentanut muun muassa kappaleet ”Äidin ihmekauha” (*Wonderful Soup Stone*), ”Kaupungin rumin mies” (*Ugliest Man in Town*) ja ”Balladi pojasta nimeltä Vee” (*A Boy Named Sue*), jonka hän myös itse levytti. Kappaleet ”Roudari Roope ja hengari Hertta” (*Roland the Roadie and Gertrude the Groupie*) ja ”Sylvian äiti” (*Sylvia’s Mother*) on tekstittänyt Pertti Reponen. Kappaleen ”Cover of the Rolling Stone” on suomentanut Juice Leskinen nimellä ”Etusivulle Suosikkiin” ja Jussi Raittinen nimellä ”Kanteen Suosikin”.

## Lastenkirjoja
**Uncle Shelby’s ABZ Book: A Primer for Tender Young Minds,* 1961
**Uncle Shelby’s Story of Lafcadio, the Lion Who Shot Back,* 1963
**Who Wants a Cheap Rhinoceros?*, 1964
**The Giving Tree*, 1964, suom. *Antelias puu,* Pieni Karhu 1999, 
**Where the Sidewalk Ends : the poems & drawings of Shel Silverstein*, 1974, 
**A Light in the Attic*, 1981
**Falling Up : poems and drawings by Shel Silverstein*, 1996, 
**Runny Babbit : a billy sook*, postuumisti 2005
**Runny Babbit Returns,* postuumisti 2017

## Kirjallisuutta
Rogak, Lisa. *A Boy Named Shel: The Life and Times of Shel Silverstein.* Thomas Dunne Books, 2007. 

## Lähteet
FreeType

**FreeType** on avoimen lähdekoodin kirjasto, joka on tarkoitettu kirjaintyyppien renderöintiin.
FreeType on saatavilla useille eri alustoille, kuten Android, Chrome OS, FreeBSD, iOS, Linux ja NetBSD.
FreeType osaa hyödyntää muun muassa PostScript Type 1-, TrueType- ja OpenType-fontteja.

## Historia
FreeTypen kehityksen aloitti David Turner vuonna 1996 TrueType-fonttien käsittelyä varten. Alkuperäinen versio oli kirjoitettu Pascalilla ja vuonna 1997 Robert Wilhelm siirsi sen C-kielelle. C- ja Pascal-versioiden kehitystä jatkettiin rinnakkain kunnes vuonna 2000 Pascal-versio lopetettiin.

Vuonna 2000 julkaistiin uudelleenkirjoitettu versio 2.0 (FreeType 2), joka oli kehitetty modulaarisena. Merkittäviä uusia ominaisuuksia oli tuki useille fonttimuodoille, etenkin PostScript-fonteille. 2.0 oli suunniteltu sulautettuja järjestelmiä silmällä pitäen ja sen kanssa voi käyttää ROM-muistista käytettäviä fontteja.

Vuonna 1999 Applen mukaan TrueType-tavukoodin tuki rikkoi Applen patentteja, jonka johdosta osa tuesta kytkettiin pois. Myöhemmin Applen patentit ovat vanhentuneet. Myös useat Microsoftin ClearType-fontteihin liittyvät patentit ovat vanhentuneet.

Vuonna 2013 Adobe lahjoitti Googlen tuella projektiin tukea CFF-fonttien käsittelyyn.

## Ominaisuudet
FreeType tukee useita fonttimuotoja:
* TypeType Font (TTF) ja TrueType Collection (TTC)
* CFF (Compact Font Format)
* WOFF
* OpenType (OTF) ja OpenType Collection (OTC)
* PostScript Type 1 (PFA ja PFB)
* CID Type 1
* SFNT
* X11 PCF
* Windows FNT
* BDF
* PFR
* Type 42 (rajoitettu tuki)

## Lähteet
Lewis Capaldi

**Lewis Marc Capaldi** (s. 7. lokakuuta 1996 Glasgow, Skotlanti) on skotlantilainen laulaja-lauluntekijä. Hänen ensialbuminsa *[[Divinely Uninspired To A Hellish Extent]]* ilmestyi vuonna 2019. Albumi oli Britannian myydyin albumi vuonna 2019 ja 2020. Hän esiintyi vuonna 2022 Pori Jazzissa.

## Tausta
Lewis Marc Capaldi syntyi vuonna 1996 Glasgow’ssa ja asui siellä nelivuotiaaksi asti. Hänen perheensä on asunut myös East Whitburnissä, West Lothianiassa. Capaldilla on skotlantilaiset, irlantilaiset ja italialaiset sukujuuret. 

Hän on perheen neljästä lapsesta nuorin. Hänen äitinsä raskaus tuli perheelle yllätyksenä, koska hänen isälleen oli tehty vasektomia.

Capaldi alkoi soittaa kitaraa yhdeksänvuotiaana ja kirjoittaa kappaleita 11-vuotiaana.

## Yksityiselämä
Tultuaan kuuluisaksi Capaldi alkoi kokea ahdistusta ja suorituspaineita, ja hänelle alkoi ilmaantua hermostollisia tic-oireita. Syyskuussa 2022 Hän kertoi saaneensa Touretten oireyhtymän diagnoosin. COVID-19-pandemian aikana hän muutti takaisin vanhempiensa kotiin Whitburniin, Skotlantiin, työskennelläkseen toisen albuminsa parissa. Huhtikuussa 2023 hänen dokumenttielokuvansa *How I'm Feeling Now* julkaistiin Netflixissä.

## Vaikutteet
Capaldi on kertonut vaikuttuneensa erityisesti Paolo Nutinin musiikista. 18-vuotiaana Hän kuitenkin alkoi kuunnella enemmän pop-musiikkia ja kiinnostui eritoten Sian musiikista. Hän on kertonut pitävänsä erityisesti yhtyeiden The Macabees ja Kings of Leonin musiikista. Varsinkin Kings of Leonin yhtyeen kappaleiden sanoitukset ovat Capaldin mieleen.

## Palkinnot ja tunnustukset
* Brit Awards, vuoden paras kappale
* ehdokas: Grammy, vuoden paras kappale

## Lähteet

## Aiheesta muualla
Tore Ørjasæter

**Tore Ørjasæter** (8. maaliskuuta 1886 Skjåk, Norja – 29. helmikuuta 1968 Skjåk, Norja) oli norjalainen runoilija. Hän kirjoitti ensimmäiset runonsa tavanomaisessa muodossa, aiheena perinteet, maaseutu ja maalaistalon työt. Esikoiskokoelma *Ættararv* ilmestyi 1908. Myöhempi kokoelma *Manns kvæde* (1915) sisältää eroottista runoutta. Hän kirjoitti myös näytelmiä ja romaanin *Uppheimen på sandnes* (1933).

## Lähteet

## Aiheesta muualla
* Tore Ørjasæter, Store norske leksikon 
* Tore Ørjasæter, Britannica.com
About You

**About You** **Holding AG** (tyylitelty muotoon ABOUT YOU) on saksalainen muotiverkkokaupankäyntiä harjoittava yritys. Se perustettiin vuonna 2014 Otto Groupin tytäryhtiöksi josta se muutti asemansa portfolioyhtiöksi osakkeenomistajien saldomuutoksen vuoksi. Yrityksellä on toimintaa yhteensä 26 eri maassa ja se keskittyy etupäässä personointiin sekä vaikuttajamarkkinointiin. Suomessa yritys aloitti toimintansa marraskuussa 2020.

Vuonna 2018 *About You* listattiin Saksan viidenneksi suurimmaksi muotiverkkokaupaksi. Se on myös Hampurin ensimmäinen listaamaton digitaalinen startup-yritys jonka arvo on yli miljardi Yhdysvaltain dollaria.

Zalando ilmoitti 11. joulukuuta 2024 aikomuksestaan ​​ostaa 100 % About Yousta. Zalando teki julkisen ostotarjouksen 20. tammikuuta 2025; tarjoukseen ei liittynyt vähimmäishyväksymiskynnystä. Kauppa saatiin päätökseen 11. heinäkuuta 2025. Osana yrityskauppaa Zalando kasvatti omistusosuuttaan 91,45 prosenttiin About Youn osakkeista. Fuusioon liittyvän yritysostoprosessin kautta Zalando onnistui sulkemaan pois kaikki jäljellä olevat vähemmistöosakkaat. Tämä johti About Youn osakkeiden poistamiseen pörssilistauksesta 6. marraskuuta 2025. Siitä lähtien holdingyhtiö on toiminut nimellä ABOUT YOU Holding AG.

## Lähteet
Ragnborg

**Ragnborg** on Suomessa ja Ruotsissa käytetty harvinainen naisen etunimi. Se on muinaisskandinaavinen nimi, joka koostuu sanoista *ragn* ja *borg*. Alkuosan merkitys on ’neuvo’ tai ’ratkaisu’, loppuosan ’suojelus’ tai ’linnoitus’. Nimen on selitetty kuvastavan jumalten voimaa ja niiden ihmisille tarjoamaa apua.

Suomessa Ragnborg-nimi on tunnettu lähinnä Ahvenanmaan ja Turun saaristossa. Viime vuosisadalla sen sai etunimekseen noin 60 suomalaista. Digi- ja väestötietoviraston etunimitilaston mukaan uudella vuosituhannella ei ole syntynyt yhtään Ragnborg-nimistä henkilöä.

## Nimipäivät
Ragnborg on sisältynyt suomenruotsalaiseen almanakkaan vuodesta 1929. Nimipäivä oli alun perin 12.&nbsp;joulukuuta, mutta vuodesta 1989 alkaen se on ollut 20.&nbsp;helmikuuta.

## Tunnettuja Ragnborgeja
* Solveig Ragnborg Wikström (s. 1931), suomenruotsalainen taloustieteilijä ja professori 

## Lähteet

## Aiheesta muualla
* Etunimien taivutus: Ragnborg (Kotimaisten kielten keskuksen verkkojulkaisu)
Yhdystie 2954

**Yhdystie 2954** on tie joka kulkee Kärkölän Marttilasta Hollolan Kukonkoivuun. Tien pituus on noin 26 kilometriä.

Tien nimenä on *Marttilantie* seututien 295 risteyksestä Marttilantien risteykseen, *Ojalantie* Marttilantieltä Kärkölän ja Orimattilan kuntarajalle, *Keiturintie* kuntarajalta yhdystien 1631 risteykseen, *Herralantie* yhdystien 1631 risteyksestä Hahmajärventien risteykseen, *Herralantie* uudestaan Hahmajärventien risteyksestä kantatien 54 risteykseen, ja *Korpikyläntie* kantatien 54 risteyksestä valtatien 12 eritasoliittymään.

## Lähteet
Pomarkunjoki

**Pomarkunjoki** on Pomarkussa Satakunnan maakunnassa virtaava joki. Se saa alkunsa Pomarkun ja Porin rajalla sijaitsevasta Inhottujärvestä ja virtaa Riuttan sekä Pomarkun kirkonkylän kautta Pomarkun ja Siikaisten rajalla sijaitsevaan Isojärveen. Joen varrella sijaitsevista nähtävyyksistä tunnetuimpiin lukeutuu Pomarkun kirkonkylän kohdalla sijaitseva vuosina 2017-2020 remontoitu Vanhantien kivisilta sekä joen yläjuoksulla sijaitseva Riuttansalmen leirikeskus. Joen vedenkorkeutta säännöstelee sen alkumetreillä sijaitseva Laurinsillan pato.

## Lähteet
Paper Mario: Color Splash

**Paper Mario: Color Splash** on Intelligent Systemsin kehittämä ja Nintendon julkaisema toimintaseikkailu-roolipeli. Se on Paper Mario-pelisarjan viides osa ja se julkaistiin Wii U:lle lokakuussa 2016. Pelin tarina seuraa päähahmon Marion ja Hueyn tehtävää kerätä kuusi Big Paint Staria sekä pelastaa Prisma Island ja Prinsessa Peach Bowserin kynsistä.

Idea pelin värimaaliteemaan tuli Atsushi Isanolta, Intelligent Systemsin johtajalta. Peli kehitettiin hyödyntämään Wii U:n laiteominaisuuksia kuten GamePadiä. Pelin kehittäjätiimi toteutti korttipainotteisen taistelumekaniikan hyödyntääkseen GamePadin kosketusnäyttöä korttien lajitteluun, maalaamiseen ja pyyhkäisyyn. Taiteilijat puolestaan pyrkivät keskittymään hyvin tarkasti tekemään pelin paperitekstuureista mahdollisimman aidonnäköisiä.

*Paper Mario: Color Splash* sai julkistuksen yhteydessä hyvin ristiriitaisen vastaanoton jo entuudestaan *Sticker Starissa* esitetyn lajiformaatin jatkamisesta. Julkaisun jälkeen peli sai kuitenkin lopulta positiivisen vastaanoton pelikriitikoilta, Metacriticin kokoamien 74 arvostelun keskiarvon ollessa 76/100. Kriitikot kehuivat pelin grafiikoita, ääniraitaa sekä paranneltua dialogia, mutta kritisoivat taistelujärjestelmää ja hahmovalikoimaa. Pelin jatko-osa Paper Mario: The Origami King julkaistiin vuonna 2020.

## Lähteet
Jess Ørnsbo

**Jess Ørnsbo** (1932 Kööpenhamina, Tanska – 2019) oli tanskalainen kirjailija, koulutukseltaan slaavilaisten kielten maisteri. Hänen esikoisteoksensa on 1960 ilmestynyt runokokoelma *Digte*. Hän kirjoitti sen jälkeen poliittiseen modernismiin sijoittuvia kokoelmia. Hän kirjoitti myös näytelmiä.

Ørnsbo oli 1986 ehdolla Pohjoismaiden neuvoston kirjallisuuspalkinnon saajaksi teoksellaan *Hjertets søle*.

Ørnsbon puoliso oli kirjailija Dorrit Willumsen ja heidän poikansa runoilija Tore Ørnsbo.

## Lähteet
Mario Kart Live: Home Circuit

**Mario Kart Live: Home Circuit** on Velan Studiosin kehittämä ja Nintendon julkaisema lisättyyn todellisuuteen pohjautuva ajopeli. Se on Mario Kart -pelisarjan viidestoista osa ja se esiteltiin Super Mario -pelisarjan 35-vuotisjuhlapäivänä. Peli julkaistiin Nintendo Switchille maailmanlaajuisesti 16. lokakuuta 2020 ja siinä pelaaja ohjaa radio-ohjattavia kilpa-autoja ympäri taloa sekä striimaa videota autojen kameroista videopeliin.

*Mario Kart Live: Home Circuit* sai pääosin positiivisen vastaanoton pelikriitikoilta, Metacriticin kokoamien 47 arvostelun keskiarvon ollessa 75/100. Peli oli myös kaupallinen menestys, sillä se muun muassa Japanissa peliä myytiin julkaisuviikon aikana yhteensä 73 918 kopiota joka teki siitä Japanin viikon myydyimmän pelin. Se oli myös ehdolla The Game Awards 2020:ssä kategoriassa "Paras perhepeli".

## Lähteet
Mario Kart Tour

**Mario Kart Tour** on Nintendon kehittämä ja julkaisema ajopeli. Se on Mario Kart -pelisarjan neljästoista osa ja se julkaistiin Android sekä iOS-laitteille 25. syyskuuta 2019. Peli sisältää joka toinen viikko ladattavia teemaratoja erilaisilla cupeilla, jotka sisältävät kolme rataa sekä bonushaasteen. Mario Kart -pelisarjassa entuudestaan nähtyjen ratojen lisäksi *Mario Kart Tour* sisältää myös todellisuudessa sijaitseviin kaupunkeihin sijoittuvia ratoja.

*Mario Kart Tour* sai pääosin ristiriitaisen vastaanoton pelikriitikoilta, Metacriticin kokoamien 24 arvostelun keskiarvon ollessa 59/100. Peli oli kaupallinen menestys, sillä sitä ladattiin julkaisuviikon aikana yhteensä 90.1 miljoonaa kertaa. Huhtikuussa 2021 peliä oli ladattu yli 200 miljoonaa kertaa ja oli tuottanut 200 miljoonaa dollaria liikevaihtoa, joka teki siitä kaupallisesti Nintendon toiseksi myydyimmän mobiilipelin Fire Emblem Heroesin jälkeen.

## Lähteet
Charente

**Charente** voi tarkoittaa seuraavia:

* Charente, Atlanttiin laskeva joki Ranskassa
* Charente, Ranskan departementti.
Kitanokkakrotti

**Kitanokkakrotti** (*Lasiognathus saccostoma*) on nokkakrotteihin kuuluva kalalaji. Lajia tavataan syvistä vesistä Atlantista ja Tyynestämerestä. 

## Koko ja ulkonäkö
Kitanokkakrottinaaras voi kasvaa suurimmillaan 35 cm pitkäksi ja tyypillinen pituus on 7&ndash;11 cm. Koiras on huomattavasti pienempi, suurimmillaan noin 3 cm. Lajin naaras on ruumiinrakenteeltaan pitkänomainen ja suuripäinen. Kalan yläleuka on alaleukaa huomattavasti pidempi ja siinä on löyhässä kudoksessa kiinni pitkiä ja käyriä hampaita. Kitanokkakrotin elkäevän ensimmäinen ruoto on pidentynyt hyvin pitkäksi varreksi ja sen päässä on valoelin. Koiraalla on hyvin kehittyneet hajuelimet.

## Levinneisyys ja elintavat
Kitanokkakrottia tavataan trooppisilla alueilla Atlantilla ja Tyynenmeren keski- ja luoteisosissa. Laji elää useimmiten 800&ndash;1&nbsp;800 metrin syvyydessä. Kala on peto ja syö erityisesti kaloja mutta myös selkärangattomia eläimiä. Kitanokkakrottikoiraat voivat kiinnittyä naaraan ruumiiseen, mutta eivät elä naaraan loisina.

## Lähteet
Slack Bird

**Slack Bird** on suomalainen punkfolk-yhtye sekä laulaja-lauluntekijä Dave Klasin sooloprojekti. Slack Bird on keikkaillut Suomen lisäksi paljon myös ulkomailla eri kokoonpanoilla, joista aktiivisin on ollut Slack Birdin duo-versio haitaristi Susanna Leppäsen kanssa. Vuodesta 2021 Slack Birdin ydinkokoonpanossa live-keikoilla on soittanut Dave Klasin lisäksi haitaristi Tiia Karttunen ja muusikko-kuvataiteilija Mirja Hanikka. 

## Diskografia

#### Albumit
* *Let's Start Wearing Capes* 2016, Parta Records
* *Aleta Au* 2018, Parta Records
* *Hämärään* 2021, Harava Records

#### EP:t

* *s/t* 2012, omakustanne
* *Turvallisuuden onnettomuus* 2013, Parta Records

#### Singlet

* *Jouni* 2018 (digisingle), Parta Records
* *Oottajan Laulu* 2018 (digisingle), Parta Records
* *Etana* 2019 (digisingle), omakustanne
* *Pyllytä peto* 2021 (digisingle), Harava Records
* *Limut, sipsit, dipit* 2021 (digisingle), Harava Records
* *Kerrospunkkaselli* 2021 (digisingle), Harava Records
* *Tupakkarulla* 2022 (digisingle), Harava Records

## Lähteet
Samarskiitti

**Samarskiitti** on rakenteeltaan kompleksinen, harvinaisia maametalleja sisältävä oksidimineraali. Tarkemmin sanoen samarskiitti on joukko toisistaan hieman poikkeavia mineraaleja riippuen siitä, mitä kaikkia metalleja ja missä suhteessa toisiinsa niitä mineraalissa esiintyy.

Alkuaine samarium löytyi 1800-luvulla samarskiittimineraalista spektroskooppisesti. Samarskiitti, ja sen kautta samarium, on nimetty tuntemattoman venäläisen kaivosvirkamiehen Vasilij Evgrafovič Samarskij-Byhovecin (1803–1870) mukaan.

Samarskiittien kemiallinen kaava on muotoa XXO4, jossa ensimmäisen X:n kohdalla on jonkin yhden tai useamman harvinaisen maametallin, yttriumin, toriumin, uraanin tai kalsiumin ioneja ja jälkimmäisen X:n kohdalla niobium- tai tantaali-ioneja. Lisäksi osa kumman tahansa X:n kohdalla olevista metalli-ioneista voi korvautua rauta- (Fe2+ tai Fe3+) tai titaani-ioneilla. Yttriumrikkaassa samarskiitti-(Y):ssä ensimmäisen X:n kohdalla on jonkin tai joidenkin harvinaisten maametallien ioneja sekä yttriumioni, joista yttriumia on eniten. Kalsiumsamarskiitissa ensimmäisen X:n kohdalla on puolestaan runsaimmin kalsiumioneja ja ishikawaiitissa uraani- tai toriumioneja.

## Lähteet
* Simmons, W. B., Hanson, S. L. & Falster, A. U., 2006: Samarskite-(Yb): A new species of the samarskite group from the Little Patsy pegmatite, Jefferson County, Colorado — *The Canadian Mineralogist*, vol. 44, s. 1119–1125 

### Viitteet
Dunbarin taistelu

**Dunbarin taistelu** 3. syyskuuta 1650 oli englantilaisten ja skotlantilaisten joukkojen välinen taistelu, joka päättyi Oliver Cromwellin johtamien englantilaisten voittoon. Cromwell aloitti sodan Skotlantia vastaan, koska skotit olivat hyväksyneet Kaarle II:n kuninkaakseen Kaarle I:n mestauksen jälkeen.

Dunbaria pidetään Cromwellin suurimpana voittona muun muassa siksi, että hän ei ollut valmistautunut ratkaisutaisteluun vaan pyrki alun perin vain avaamaan joukoilleen perääntymisreitin.  Englantilaiset saivat valtansa alle Etelä-Skotlannin ja seuraavien vuosien aikana myös Ylämaan, jota ei ollut sitä ennen valloitettu kertaakaan.

## Lähteet
Hyvän toivon kappeli

**Hyvän toivon kappeli** eli **Jätkäsaaren kappeli** on Helsingin Jätkäsaaressa sijaitseva Helsingin tuomiokirkkoseurakunnan yhteisötila. Hyvän toivon kappeli on avattu helmikuussa 2018 ja tila jatkoi lakkautetun Ruoholahden kappelin toimintaa alueella. Hyvän toivon kappeli sijaitsee kahden kerrostalon alakerrassa, joista toinen on Helsingin seurakuntayhtymän rakennuttama. Hyvän toivon kappeli on monitoimitila. 115-paikkaisen kappelisalin lisäksi rakennuksessa on useampi pienempi tila. Hyvän toivon kappelia vuokrataan myös yksityiskäyttöön.

## Lähteet
Melodifestivalen 2007

**Melodifestivalen 2007** oli Ruotsissa 3. helmikuuta – 10. maaliskuuta 2007 järjestetty laulukilpailu, jossa valittiin Ruotsin edustaja vuoden 2007 Eurovision laulukilpailuun. Kilpailun voitti yhtye The Ark kappaleella The Worrying Kind.

## Kilpailun kulku
Kilpailu alkoi neljällä alkukarsinnalla, joissa jokaisessa kisasi kahdeksan kappaletta, joita puhelinäänestäjät äänestivät kaksikierroksisessa äänestyksessä. Ensimmäisen kierroksen jälkeen kolme vähiten ääniä saanutta kappaletta putosivat, minkä jälkeen jäljellä olevien kappaleiden kesken äänestystä jatkettiin. Kahden kierrosten äänten yhteismäärällä mitattuna kaksi eniten ääniä saanutta jatkoi suoraan finaaliin ja seuraavat kaksi toiseen mahdollisuuteen.

### 1. semifinaali
Ensimmäinen semifinaali kilpailtiin 3. helmikuuta Kinnarps Arenalla Jönköpingissä.

### 2. semifinaali
Toinen semifinaali kilpailtiin 10. helmikuuta Scandinaviumissa Göteborgissa.

### 3. semifinaali
Kolmas semifinaali kilpailtiin 17. helmikuuta Swebank Arenalla Örnsköldsvikissä.

### 4. semifinaali
Neljäs semifinaali kilpailtiin 24. helmikuuta Läkerol Arenalla Gävlessä.

### Toinen mahdollisuus
Toinen mahdollisuus kilpailtiin 3. maaliskuuta Rosvalla Eventcenterissä Nyköpingissä. Ensimmäisellä kierroksella toiseen mahdollisuuteen päässeet kahdeksan kappaletta jaettiin neljään pariin, joista jokaisesta puhelinäänestäjät äänestivät toisen toiselle kierrokselle. Toiselle kierrokselle päässeet neljä kappaletta jaettiin kahteen pariin, joista kummastakin puhelinäänestäjät äänestivät toisen finaaliin.

#### Ensimmäinen kierros

#### Toinen kierros

### Finaali
Finaali kilpailtiin 10. maaliskuuta Globenilla Tukholmassa. Finaalissa voittajan valitsivat ympäri Ruotsia kokoontuneet 11 alueraatia sekä puhelinäänestäjät. Kukin raati antoi mielestään seitsemälle parhaalle kappaleelle pisteitä kaavalla 1-2-4-6-8-10-12, ja puhelinäänestyksen kärkiseitsikko sai pisteitä kaavalla 11-22-44-66-88-110-132.

## Lähteet
*http://natfinals.50webs.com/90s_00s/Sweden2007.html
Igor Sidorow

**Igor Sidorow** (oik. **Kauno Erkki Kalervo Summala;** 23. toukokuuta 1947 Joensuu − 9. toukokuuta 1995 Hyvinkää) oli suomalainen muusikko. Hän soitti 1960-70 -luvuilla useissa Lahtelaisissa yhtyeissä sekä keikka- että studiomuusikkona kosketinsoittimia ja puhaltimia. Yksi hänen tunnetuimmista yhteistyökumppaneistaan oli Esko Rahkonen, jonka levytyksissä ja keikkakokoonpanossa hän toimi vuosia. Igor Sidorow julkaisi omalla nimellään vain yhden soololevytyksen, vuonna 1974 ilmestyneen *[[Iloinen Jouluhammond]]* -albumin.

Musiikkiuran jälkeen Summala toimi sovellussuunnittelijana.

## Diskografia
*(1974) *[[Iloinen Jouluhammond]]* (Kotka/Satsanga, KOTLP 5)

## Lähteet
Islantilaisnaisten vuoden 1975 lakko

**Islantilaisnaisten vuoden 1975 lakko** () oli perjantaina 24. lokakuuta 1975 järjestetty naisten mielenosoitus ja työtaistelu. 

Lakon tarkoituksena oli ”osoittaa naisten korvaamatonta työtä Islannin taloudelle ja yhteiskunnalle” sekä ”protestoida palkkaeroja ja epäoikeudenmukaisia ​​työllisyyskäytäntöjä.” Ennen lakkoa naiset ansaitsivat alle 60 prosenttia miesten ansiosta. 24. lokakuuta 1975 islantilaiset naiset eivät menneet palkkatyöhönsä eivätkä tehneet kotitöitä tai lastenhoitoa kotona. 90 prosenttia Islannin naisista osallistui, mukaan lukien naiset maaseutuyhteisöissä. Kalatehtaat suljettiin, koska monet tehtaiden työntekijöistä olivat naisia.

Lakkopäivän aikana 25&nbsp;000 Islannin 220&nbsp;000 asukkaasta kokoontui Islannin pääkaupungin Reykjavíkin keskustaan ​​mielenosoitukseen. Naiset kuuntelivat mielenosoituksissa puhujia, lauloivat ja keskustelivat keskenään siitä, mitä voitaisiin tehdä sukupuolten tasa-arvon saavuttamiseksi Islannissa. Puhujia oli paljon, muun muassa kotiäiti, kaksi kansanedustajaa, naisliikkeen edustaja ja naistyöläinen. Päivän viimeisen puheen piti vähäpalkkaisten naisten ammattiliiton edustaja.

Työnantajat valmistautuivat päivään ilman naisia ​​ostamalla makeisia, kyniä ja paperia viihdyttääkseen lapsia, jotka heidän isänsä toivat töihin, ja lisäksi makkarat myytiin loppuun monista kaupoista sinä päivänä.

Lakon on nähty edistäneen Vigdís Finnbogadóttirin valintaa maan presidentiksi muutama vuosi myöhemmin.

## Lähteet
Wistron

**Wistron Corporation** () on elektroniikan valmistaja, joka sijaitsee Taiwanissa Se oli ennen osa Aceria, mutta se on vuodesta 2000 lähtien eriytetty siitä omaksi yhtiökseen. Wistron suunnittelee ja valmistaa tuotteita muille yrityksille myytäväksi omalla tuotemerkillään. Wistronin tuotteita ovat kannettavat ja pöytätietokoneet, palvelimet, tallennuslaitteet, LCD-televisiot, kämmenlaitteet sekä laitteet ja laitteet lääketieteellisiin sovelluksiin.

## Lähteet
Pegatron

**Pegatron Corporation** () on taiwanilainen elektroniikkaa valmistava yritys, joka kehittää pääasiassa tietotekniikkaa, viestintää ja kulutuselektroniikkaa merkkivalmistajille. Pegatron oli ennen osa AsusTeK Computeria, mutta se on vuodesta 2008 lähtien eriytetty siitä omaksi yhtiökseen. Pegatron myös kehittää, suunnittelee ja valmistaa tietokoneiden oheislaitteita ja komponentteja. Pegatronin päätuotteita ovat kannettavat tietokoneet, netbook-tietokoneet, pöytätietokoneet, pelikonsolit, kannettavat laitteet, emolevyt, näytönohjaimet ja LCD-televisiot sekä laajakaistaviestintätuotteet, kuten älypuhelimet, digisovittimet ja kaapelimodeemit.

## Lähteet
Berserker (Amon Amarth albumi)

__NOTOC__
**Berserker** on ruotsalaisen metalliyhtye Amon Amarthin yhdestoista studioalbumi. Se julkaistiin 3. maaliskuuta 2019 levymerkillä Metal Blade Records.
## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Olavi Mikkonen − kitara
* Johan Hegg − laulu
* Ted Lundström − basso
* Johan Söderberg − kitara
* Jocke Wallgren – rummut

## Arvostelut
* Imperiumi: 8-/10
* Kaaoszine: 6/10
* Metalliluola: 8+/10
* Soundi: 

## Lähteet

## Aiheesta muualla
* 
*
Joseph F. Fraumeni nuorempi

**Joseph F. Fraumeni** nuorempi on yhdysvaltalainen tutkija ja lääkäri. Yli 50 vuotta NIH:ssa kestäneen uransa aikana Fraumeni kehitti ja johti kansallista ja kansainvälistä tutkimusohjelmaa, jonka tarkoituksena oli tunnistaa syövän ympäristölliset ja geneettiset tekijät sekä ehkäisykeinot. Hänen oma tutkimustyönsä keskittyi geneettiseen syöpäalttiuteen, erityisesti tutkimalla erilaisten pahanlaatuisten kasvainten esiintymistä suvuissa. Merkittävin hänen tekemänsä löytö on NCI-tutkijan Frederick P. Li:n kanssa tehty tutkimuslöytö harvinaisesta perinnöllisestä oireyhtymästä, johon liittyy lukuisia nuorten syöpiä. Tämä harvinainen oireyhtymä on nimetty tutkijoiden mukaan Li-Fraumenin oireyhtymäksi. Havainto johti lopulta molekyylitutkimuksiin, jotka paljastivat erilaisia periytyviä mutaatioita TP53-kasvainsuppressorigeenissä.

## Lähteet
Didot (kirjaintyyppi)

**Didot** on yksi tunnetuimmista uusantiikva-kirjaintyypeistä. Se on saanut nimensä ranskalaiselta Didotin perheeltä, jotka toimivat 1700- ja 1800-luvulla kirjanpainajina, kustantajina ja kirjainmuotoilijoina. Nykypäivänä käytettävät Didot-kirjaintyypit perustuvat Firmin Didotin 1800-luvun alussa suunnittelemiin kirjaimiin, jotka henkivät valistuksen ajan objektiivisia ja rationaalisia piirteitä. Yksi tunnetuimmista nykyisin käytössä olevista Didot-kirjaintyypeistä on kirjainsuunnittelija Adrian Frutigerin suunnittelema ja Linotypen julkaisema Linotype Didot. Muita versioita ovat esimerkiksi GFS Didot, Firmin Didot ja Hoefler & Co:n HTF Didotin eri variaatiot.

## Lähteet
Geumsansa

**Geumsansa** () on Etelä-Koreassa Gimjen kaupungissa sijaitseva buddhalainen temppeli. Temppelin nimi tarkoittaa ”kultaisen vuoren temppeliä”, ja se aloitti toimintansa joko vuonna 199 tai 600 lähteestä riippuen. Laajennustöitä tehtiin 720–760-luvuilla, jolloin suurin osa temppelistä käytännössä rakennettiin uudelleen. 

Temppelikompleksiin kuuluu 13 valtion suojeluksessa olevaa kohdetta, jotka on määritelty kansallisiksi aarteiksi.

Geumsansan temppeli järjestää turisteille korealaisia temppelivierailuita, joissa opastetaan maallikkoja korealaiseen buddhalaisuuteen.

## Lähteet
Benny Engelbrecht

**Benny Engelbrecht** (s. 4. elokuuta 1970 Amager) on tanskalainen sosiaalidemokraattisen puolueen. Hän oli Tanskan liikenneministeri Frederiksenin hallituksessa vuosina 2019–2022. Vuosina 2014–2015 hän oli veroministeri. Hän on istunut kansankäräjillä vuodesta 2007.
## Teokset
* Engelbrecht, Benny & Schaldemose, Christel. *Foodfight.eu – din kost bestemmer, hvem du er. Men hvem bestemmer, hvad du spiser?*. Sohn, 2011. 
* Engelbrecht, Benny. *Rød bonde - et portræt af Erik Lauritzen*. Grafisk Arbejde, 2013. 
* Engelbrecht, Benny & Sørensen, Flemming. *De politiske håndværkere – om magt, indflydelse og resultater på Christiansborg*. Pressto, 2017. 
## Lähteet

## Aiheesta muualla
* Benny Engelbrecht Tanskan kansankäräjien verkkosivuilla
Didot (täsmennyssivu)

**Didot** voi viitata seuraaviin:

* Didot, ranskalainen kirjanpainajien, kustantajien ja kirjakevalajien suku, joka vaikutti 1700- ja 1800-luvulla
* Didot, kirjainsuunnittelija Firmin Didotin suunnittelemille kirjaimille perustuvat uusantiikva-kirjaintyypit
* Didot, kaukasialainen kansa
Petruksen seurakunta

**Petruksen seurakunta** () on Suomen evankelis-luterilaisen kirkon ruotsinkielinen seurakunta Helsingissä. Seurakunta kuuluu Porvoon hiippakunnan Helsingin rovastikuntaan. Lisäksi seurakunta kuuluu Helsingin seurakuntayhtymään. Petruksen seurakunnan kirkkoherra on Daniel Björk. Seurakunnan kirkko on Maunulan kirkko Maunulassa.

Vuoden 2025 lopussa Petruksen seurakuntaan kuului 5&nbsp;750 jäsentä, mikä oli 58,1 prosenttia alueen ruotsinkielisistä asukkaista. 2000-luvulla seurakunnan jäsenmäärä on laskenut merkittävästi.

## Kirkkoherrat
* 2009–2014: Bengt Lassus
* 2015→: Daniel Björk

## Katso myös
* Uskonto Helsingissä
* Helsingin seurakuntayhtymä

## Lähteet
Kankaanpään jäähalli

**Kankaanpään jäähalli** (markkinointinimeltä **Vatajankoski Areena)** on valmistunut vuonna 1994. Se tehtiin paljolti talkootyönä. Hallia on laajennettu ja remontoitu vuosina 2013–2014.  Hallia pitää yllä Kankaanpään Keinojää Oy. Hallia käyttää Kankaanpään Jääkarhut. Sen edustusjoukkue pelaa III-divisioonassa. Seurassa on lisäksi juniorijoukkueita ja taitoluistelijoita. Lisäksi Kankaanpään kaupunki ostaa vuoroja koululaisille. 

## Lähteet
Flemming Møller Mortensen

**Flemming Møller Mortensen** (s. 3. heinäkuuta 1963 Skørping) on tanskalainen sosiaalidemokraattinen poliitikko. Hän oli Tanskan kehitysyhteistyö- sekä pohjoismaisen yhteistyön ministeri vuosina 2020–2022. Mortensen on istunut kansankäräjillä vuodesta 2007 ja hän on koulutukseltaan sairaanhoitaja.
## Lähteet

## Aiheesta muualla
* Flemming Møller Mortensen Tanskan kansankäräjien verkkosivuilla
Glux-en-Glenne

**Glux-en-Glenne** on kunta Ranskassa Nièvren departementissa Burgundi-Franche-Comtén alueella. Se sijaitsee Yonnejoen alkulähteillä, noin 19 kilometriä Château-Chinon (Ville)’n kaupungista kaakkoon.

Korkealla ylängöllä olevaa kuntaa ympäröi kolme Morvanin korkeimpia huippuja: Mont Beuvrayn (820 m), Mont Prénelayn (855 m) ja Haut Folinin (902 m). Mont Beuvrayn vuorella sijaitsee Bibracte, joka oli yksi merkittävimmistä Gallian oppidumeista eli linnoitetuista asutuksista. Arkeologisissa kaivauksissa löytyneet esineet ovat näytteillä paikallisessa museossa. *Musée de Bibracte* on ranskalaisen arkkitehdin Pierre-Louis Falocin suunnittelema. Mont Beuvray ulottuu Glux-en-Glennen kunnan lisäksi kahden muun kunnan alueelle.

Kunta on osa Morvanin luonnonpuistoa (*Parc naturel régional du Morvan*).

## Lähteet

## Aiheesta muualla